5.1.

Transportlīdzekļi atbilstīgi to pielietojumam atbilst turpmāk minētajiem noteikumi, kas norādīti tabulā nākamajā lappusē ( 3 ). Lai sasniegtu šo noteikumu mērķi, MEMU transportlīdzekļi atbilst EX/III transportlīdzekļiem piemērojamajām prasībām. Uzskata, ka transportlīdzekļi, kam apstiprināta atbilstība EX/III piemērojamām prasībām atbilstīgi šiem noteikumiem, kuri grozīti ar 04. grozījumu sēriju, uzskatāmi par atbilstīgiem prasībām, kas piemērojamas MEMU transportlīdzekļiem. 5.1.1. ELEKTROIEKĀRTAS 5.1.1.1. Vispārīgi noteikumi Elektroinstalācija kopumā atbilst turpmāk minētajiem noteikumiem saskaņā ar 5.1. punkta tabulu. 5.1.1.2. Vadi 5.1.1.2.1. Vadi ir pietiekami lieli, lai nepieļautu pārkaršanu. Tie ir pienācīgi izolēti. Visas strāvas ķēdes ir aizsargātas ar drošinātājiem vai automātiskiem slēdžiem, izņemot šādas ķēdes: — no akumulatora uz motora aukstās palaišanas un apstādināšanas sistēmu, — no akumulatora uz maiņstrāvas ģeneratoru, — no maiņstrāvas ģeneratora uz drošinātāju kārbu vai slēdžiem, — no akumulatora uz startera motoru, — no akumulatora uz nepārtrauktās bremzēšanas sistēmas jaudas vadības kārbu, ja tā ir elektriska vai elektromagnētiska, — no akumulatora uz elektrisko pacēlējmehānismu, ar ko paredzēts pacelt priekšējo tiltu. Iepriekš minētās strāvas ķēdes bez aizsardzības ierīcēm ir pēc iespējas īsas.



Transportlīdzekļa pielietojums (saskaņā ar ADR 9.1. punktu) TEHNISKIE NOTEIKUMI EX/II EX/III AT FL OX Elektroiekārtas 5.1.1.2. Vadi X X X X 5.1.1.3. Akumulatora galvenais pārslēgs X X 5.1.1.3.1. X X 5.1.1.3.2. X X 5.1.1.3.3. X 5.1.1.3.4. X X 5.1.1.4. Akumulatori X X X 5.1.1.5. Pastāvīgā barošanas ķēde X X 5.1.1.5.1. X 5.1.1.5.2. X 5.1.1.6. Elektroinstalācija aiz kabīnes X X 5.1.2. Ugunsbīstamības novēršana 5.1.2.2. Transportlīdzekļa kabīne X 5.1.2.3. Degvielas tvertnes X X X X 5.1.2.4. Motors X X X X 5.1.2.5. Izplūdes sistēma X X X 5.1.2.6. Nepārtrauktās bremzēšanas sistēma X X X X 5.1.2.7. Degvielas sildītāji 5.1.2.7.1. X X X X X 5.1.3. Bremžu iekārta 5.1.3.1. Bremžu iekārta X X X X 5.1.3.2. Bremžu iekārta X 5.1.4. Ātruma ierobežošanas ierīce X X X X X 5.1.5. Sakabes ierīce piekabēm X X 5.1.1.2.2. Vadi ir droši piestiprināti un novietoti tā, lai vadītāji būtu pienācīgi aizsargāti pret mehānisku un termisku iedarbību. 5.1.1.3. Akumulatora galvenais pārslēgs 5.1.1.3.1. Strāvas ķēdes slēdzis ir novietots pēc iespējas tuvu akumulatoram. Ja izmanto vienpola slēdzi, to novieto strāvas pievadā, nevis zemējuma vadā. 5.1.1.3.2. Vadītāja kabīnē ir ierīkota vadības ierīce slēdža ieslēgšanai un izslēgšanai. Tā ir vadītājam viegli pieejama un skaidri norādīta. Tai ir vai nu aizsargvāciņš, vai arī ar kompleksas darbības ierīce, vai cita ierīce, kas nepieļauj tās netīšu iedarbināšanu. Var tikt ierīkotas papildu ieslēgšanas ierīces, ja tās atpazīstamas pēc noteiktas atšķirības zīmes un aizsargātas pret netīšiem manevriem. Ja vadības ierīce(-es) ir darbināma(-as) ar strāvu, tad uz to strāvas ķēdi(-ēm) attiecas 5.1.1.5. punkta prasības. 5.1.1.3.3. Slēdzis ir novietots kārbā ar IP65 aizsardzības pakāpi atbilstoši Starptautiskās elektrotehnikas komisijas (IEC) standartam Nr. 529. 5.1.1.3.4. Elektriskie savienojumi slēdzī atbilst aizsardzības pakāpei IP54. Tomēr tas netiek prasīts, ja savienojumi atrodas kārbas iekšienē, kas var būt akumulatora kaste, šādā gadījumā pietiek ar savienojumu nodrošināšanu pret īssavienojumiem, piemēram, ar gumijas vāku. 5.1.1.4. Akumulatori Akumulatora izvadi ir elektroizolēti vai nosegti ar vāku, kas izolē akumulatora kasti. Ja akumulatoru novieto citur, nevis zem motora pārsega, tas ir nostiprināts vēdināmā akumulatora kastē. 5.1.1.5. Pastāvīgā barošanas ķēde 5.1.1.5.1. Elektroiekārtas daļas, ieskaitot vadus, kas atrodas zem sprieguma, kad ieslēgts akumulatora galvenais pārslēgs, atbilst lietošanai bīstamā zonā. Iekārta atbilst IEC standarta Nr. 60079 ( 4 ) 0. un 14. daļas attiecīgajām prasībām un papildu prasībām IEC standarta 1., 2., 5., 6., 7., 11., 15. vai 18. daļā ( 5 ). Lai piemērotu IEC standarta 14. daļu, izmanto šādu klasifikāciju. Zem pastāvīga sprieguma esošas elektroiekārtas, tostarp vadi, uz kuriem neattiecas 5.1.1.3. un 5.1.1.4. punkta prasības, atbilst prasībām, kas piemērojamas 1. zonai elektroiekārtām kopumā vai prasībām, kas piemērojamas 2. zonai elektroiekārtām, kas atrodas vadītāja kabīnē. Tā atbilst IIC eksploziju grupas T6 temperatūras klasei piemērojamajām prasībām. Strāvas pievadi pastāvīgās barošanas iekārtām atbilst vai nu IEC standarta 60079 7. daļas (Paaugstināta drošība) noteikumiem un ir aizsargātas ar drošinātāju vai automātisku slēdzi, kas novietots pēc iespējas tuvu strāvas avotam, vai “iekšēji drošām iekārtām” – ar drošības barjeru, kas novietota pēc iespējas tuvu strāvas avotam. Tomēr pastāvīgi zem sprieguma uzstādītajai elektroiekārtai, kas atrodas vidē, vai tad, kad neelektriskā materiāla radītā temperatūra, kas atrodas tai pašā vidē, pārsniedz temperatūras T6 robežas, pastāvīgi zem sprieguma esošai elektroiekārtai temperatūras klasi ir vismaz T4. 5.1.1.5.2. Apejas savienojumi akumulatoru galvenajā pārslēgā elektroiekārtām, kam jāpaliek zem sprieguma, kad akumulatora galvenais pārslēgs ir ieslēgts, ar piemērotiem līdzekļiem, piemēram, drošinātāju, slēdzi vai drošības barjeru (strāvas ierobežotāju), ir aizsargāti pret pārkaršanu. 5.1.1.6. Noteikumi, kas piemērojami elektroinstalācijai, kas novietotas aiz vadītāja kabīnes Visa elektroinstalācija ir konstruēta un aizsargāta tā, lai transportlīdzekļa normālos ekspluatācijas apstākļos nebūtu iespējama ne uzliesmošana, ne īssavienojums un lai līdz minimumam samazinātu šos riskus trieciena vai deformācijas gadījumā. Konkrēti: 5.1.1.6.1. Vadi Vadi, kas novietoti aiz vadītāja kabīnes transportlīdzekļa normālos ekspluatācijas apstākļos ir aizsargāti pret triecieniem, nodilšanu un noberšanu. Atbilstīgas aizsardzības piemēri parādīti turpmākajā 1., 2., 3. un 4. attēlā. Pretbloķēšanas sistēmas ierīču kabeļiem nav nepieciešama papildu aizsardzība. 1. attēls 2. attēls 3. attēls 4. attēls 5.1.1.6.2. Apgaismes ierīces Nevar izmantot spuldzes ar vītņotu pamatni. ▼M1 5.1.1.6.3. Elektriskie slēgumi Elektriskajiem slēgumiem starp motorizētiem transportlīdzekļiem un piekabēm ir aizsardzības pakāpe IP54 atbilstoši IEC standartam Nr. 529, un tie ir projektēti tā, lai novērstu nejaušu atkabināšanos. Slēgumi attiecīgajā gadījumā atbilst ISO 12098:2004 un ISO 7638:2003. ▼B 5.1.2. Ugunsbīstamības novēršana 5.1.2.1. Vispārīgi noteikumi Turpmāk minētie tehniskie noteikumi piemērojami saskaņā ar tabulu 5.1. punktā. 5.1.2.2. Transportlīdzekļa kabīne Ja vadītāja kabīne nav konstruēta no grūti uzliesmojošiem materiāliem, tad tās aizmugurē novieto metāla vai cita piemērota materiāla termovairogu, kura platums ir tāds pats kā cisternai. Visi kabīnes aizmugures vai aizsega logi ir hermētiski noslēgti, no izturīga bezšķembu stiklojuma ugunsdrošos rāmjos. Starp cisternu un kabīni vai vairogu ir vismaz 15 cm brīva telpa. 5.1.2.3. Degvielas tvertnes Transportlīdzekļa motoram paredzētās degvielas tvertnes atbilst šādām prasībām: 5.1.2.3.1. ja rodas noplūde, degviela notek zemē, nesaskaroties ar transportlīdzekļa karstajām daļām vai kravu; 5.1.2.3.2. tvertnēm, kurās ir benzīns, ir dzirksteļslāpētājs darba kārtībā, kas pielāgots uzpildes atverei, vai ierīce, kas ļauj uzpildes atverei būt hermētiski noslēgtai. 5.1.2.4. Motors Transportlīdzekļa motors ir aprīkots un novietots tā, lai pārkaršanas vai aizdegšanās gadījumā neradītu risku kravai. EX/II, EX/III un MEMU transportlīdzekļiem ir dīzeļmotors. 5.1.2.5. Izplūdes sistēma Izplūdes sistēma, kā arī izplūdes caurules ir vērstas vai aizsargātas tā, lai karstums vai dzirksteles neapdraudētu kravu. Izplūdes sistēmas daļas, kas atrodas tieši zem degvielas tvertnes (dīzeļdegvielai), ir vismaz 100 mm attālumā vai ir aizsargātas ar termovairogu. EX/II, EX/III un MEMU transportlīdzekļu izplūdes sistēma ir konstruēta un novietota tā, lai kravu neapdraudētu pārmērīgs karstums, kura dēļ kravas nodalījuma iekšējās virsmas temperatūra paaugstinātos virs 80 °C ( 6 ). 5.1.2.6. Transportlīdzekļa nepārtrauktās bremzēšanas sistēma Transportlīdzekļiem, kuriem ir nepārtrauktās bremzēšanas sistēma, kas rada augstu temperatūru un novietota aiz kabīnes aizmugurējās sienas, tā ir aprīkota ar termoizolāciju starp šo sistēmu un cisternu vai kravu, stingri nostiprināta un novietota tā, lai nepieļautu pat lokālu cisternas vai kravas nodalījuma sienas sakaršanu. Bez tam izolācijas ierīce aizsargā bremžu sistēmu pret transportējamās vielas noplūdi vai iztecēšanu pat negadījuma apstākļos. Par atbilstošu tiks uzskatīts, piemēram, dubultčaulas tipa vairogs. 5.1.2.7. Degvielas sildītāji 5.1.2.7.1. Degvielas sildītāji atbilst attiecīgajām tehniskajām prasībām, kas iekļautas EEK Noteikumos Nr. 122 (ieskaitot 9. pielikumā noteiktās) ar grozījumiem, ņemot vērā tajos noteiktos piemērošanas datumus. 5.1.3. Bremžu iekārta Transportlīdzekļi, uz kuriem attiecas ADR 10 221. noteikuma prasības, atbilst visām attiecīgajām Noteikumu Nr. 13 un to grozījumu prasībām (tostarp 5. pielikumā noteiktajām), ņemot vērā tajos noteiktos piemērošanas datumus. 5.1.3.1. EX/III, AT, FL, OX un MEMU transportlīdzekļi atbilst visām attiecīgajām Noteikumu Nr. 13 prasībām, tostarp 5. pielikumā noteiktajām. 5.1.3.2. EX/II transportlīdzekļi atbilst visām attiecīgajām Noteikumu Nr. 13 prasībām. Tomēr tiem nepiemēro 5. pielikuma prasības. 5.1.4. Ātruma ierobežotāji N2 un N3 kategorijas mehāniskajiem transportlīdzekļiem ir ātruma ierobežošanas ierīce atbilstīgi tehniskajām prasībām Noteikumos Nr. 89 ar grozījumiem. Ierīci iestata tā, lai ātrums nevarētu pārsniegt 90 km/h, ievērojot ierīces tehnoloģisko pielaidi. 5.1.5. Sakabes ierīce piekabei Sakabes ierīces atbilst tehniskajām prasībām Noteikumos Nr. 55 ar grozījumiem, ņemot vērā tajos noteiktos piemērošanas datumus.